《温州刘教授石塔》
宋代·陈谦

长刘提正律，折冲陈堂堂。
少刘峙其躬，凛凛百鍊刚。
独立百世后，共分渊孟香。
近市人不知，公论在八荒。

作者简介：（1144—1216）宋温州永嘉人，字益之，号易庵。傅良从弟。孝宗乾道八年进士。官枢密院编修。尝陈中兴五事。光宗宁宗间，历通判江州，成都府路提点刑狱、司农少卿等官。金兵深入，以宝谟阁待制副宣抚江西、湖北。早有隽声，后因依附韩侂胄，为士论所薄。有《易庵集》等。